CELEX: 32021D0602
Language: da
Date: 2021-04-08 00:00:00
Title: Rådets afgørelse (EU) 2021/602 af 8. april 2021 om udnævnelse af en vicedirektør for Europol

14.4.2021   
               
               
                  DA
               
               
                  Den Europæiske Unions Tidende
               
               
                  L 127/42
               
            
         RÅDETS AFGØRELSE (EU) 2021/602
         af 8. april 2021
         om udnævnelse af en vicedirektør for Europol
         RÅDET FOR DEN EUROPÆISKE UNION HAR —
         under henvisning til Europa-Parlamentets og Rådets forordning (EU) 2016/794 af 11. maj 2016 om Den Europæiske Unions Agentur for Retshåndhævelsessamarbejde (Europol) og om erstatning og ophævelse af Rådets afgørelse 2009/371/RIA, 2009/934/RIA, 2009/935/RIA, 2009/936/RIA og 2009/968/RIA (1), særlig artikel 54 og 55,
         som den myndighed, der har kompetence til at udnævne Europols administrerende direktør og vicedirektører, og
         ud fra følgende betragtninger:
         
                     (1)
                  
                  
                     Ansættelsesperioden for en af Europols nuværende vicedirektører udløb den 31. december 2020. Det er derfor nødvendigt at udnævne en ny vicedirektør for Europol.
                  
               
                     (2)
                  
                  
                     I Europols bestyrelses afgørelse af 1. maj 2017 fastlægges reglerne for udvælgelse af, forlængelse af ansættelsesperioden for og afskedigelse af Europols administrerende direktør og vicedirektører.
                  
               
                     (3)
                  
                  
                     En af stillingerne som vicedirektør for Europol har været anset som ledig siden den 3. juli 2020, jf. artikel 3, stk. 1, litra b), i Europols bestyrelses afgørelse af 1. maj 2017. Et stillingsopslag for stillingen som vicedirektør for Europol blev offentliggjort i Den Europæiske Unions Tidende den 4. september 2020 (2).
                  
               
                     (4)
                  
                  
                     I overensstemmelse med artikel 54, stk. 2, i forordning (EU) 2016/794 er en slutliste over udvalgte kandidater blevet udarbejdet af en udvælgelseskomité, som er nedsat af bestyrelsen (»udvælgelseskomitéen«). Udvælgelseskomitéen udarbejdede en behørigt begrundet rapport og forelagde den for bestyrelsen den 25. november 2020.
                  
               
                     (5)
                  
                  
                     På grundlag af udvælgelseskomitéens rapport og i overensstemmelse med forordning (EU) 2016/794 og bestyrelsens afgørelse af 1. maj 2017 afgav bestyrelsen en begrundet udtalelse den 10. december 2020 vedrørende udnævnelsen af en ny vicedirektør for Europol, hvori den foreslog Rådet en slutliste på tre kandidater, der er egnede til stillingen.
                  
               
                     (6)
                  
                  
                     Den 25. januar 2021 udvalgte Rådet Jean-Philippe LECOUFFE som den nye vicedirektør for Europol og orienterede Europa-Parlamentets Udvalg om Borgernes Rettigheder og Retlige og Indre Anliggender (»LIBE-udvalget«), der er det kompetente udvalg med henblik på artikel 54, stk. 2, fjerde afsnit, i forordning (EU) 2016/794, om denne udvælgelse.
                  
               
                     (7)
                  
                  
                     Den 24. februar 2021 mødte Jean-Philippe LECOUFFE for LIBE-udvalget. Den 23. marts 2021 afgav LIBE-udvalget sin udtalelse i overensstemmelse med artikel 54, stk. 2, fjerde afsnit, i forordning (EU) 2016/794 —
                  
               VEDTAGET DENNE AFGØRELSE:
         
            Artikel 1
            Jean-Philippe LECOUFFE udnævnes til vicedirektør for Europol for perioden fra den 1. maj 2021 til den 30. april 2025 i lønklasse AD 14.
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 8. april 2021.
            
               
                  På Rådets vegne
               
               A.P. ZACARIAS
               
                  Formand
               
            
         
         
            (1)  EUT L 135 af 24.5.2016, s. 53.
         
            (2)  EUT C 293 A af 4.9.2020, s. 1.